Natten til torsdag var møbelforretningen Haungaard Møbler på Markedsvej i Brønderslev udsat for indbrud, hvor gerningsmændene først åbnede en gitterport og dernæst knuste en større rude for at skaffe sig adgang til forretningen. Det oplyser vagtchef ved Nordjyllands Politi, Bent Højgaard. Gerningsmændene slap af sted med en lampe ogh en lænestol, som har en værdi af omkring 41.000 kroner. - Vi fik alarmen via alarmfirmaet, så der er altså ikke umiddelbart vidner. Men vi formoder, at det har taget lang tid at bryde ind, og at gerningsmændene er flygtet i en stor bil, så hvis der er nogen, der mener at have set noget, hører vi meget gerne fra dem, siger Bent Højgaard. Nordjyllands Politi kan kontaktes på telefon 1-1-4.

Opsummering:
Ved et indbrud onsdag nat blev der stjålet en dyr lænestol og en lampe fra Haungaard Møbler i Brønderslev.